અમદાવાદ મ્યુનિસિપલ કોર્પોરેશન દ્વારા હીટ એક્શન પ્લાન રજુ કરાયો છે. જેમાં મેયર ગૌતમ શાહના અધ્યક્ષતામાં સ્ટેન્ડીંગ કમિટીના ચેરમેન પ્રવિણભાઇ પટેલ, સહિતના અધિકારી હાજર રહ્યા હતા. હીટ એક્શન પ્લાનમાં ટ્રાફિક પોલીસના સ્ટાફને ઓઆરએસના પાઉચ આપવામાં આવશે. આ ઉપરાંત, 3 પીવાના પાણીના 3 મોબાઇલ પરબ પણ શહેરમાં મુકવામાં આવ્યા છે. આ પાણીની મોબાઇલ પરબો જાહેર સ્થળો, કન્સ્ટ્રક્શન સાઇટો, રેલવે સ્ટેશન અને એસટી સ્ટેશન, એપીએમસી માર્કેટ સહિતના વિસ્તારોમાં આગામી તારીખ 15મી જુન સુઘી ફરશે. આ ઉપરાંત, ગોરધનવાડી ટેકરા પાસેના રૂબારી વાસના છાપરા ખાતે લાઇમ એપ્લીકેશન પ્રોગ્રામ શરૂ કરવામાં આવ્યો હતો. ગત વર્ષે અંદાજે 2500 જેટલા મકાનોની છત પર વ્હાઇટ લાઇમ એપ્લીકેશનની કામગીરી કરવામાં આવી હતી અને ચાલુ વર્ષે 5000થી વધારે મકાનોમાં વ્હાઇટ વોશ લાઇમ એપ્લીકેશનની કામગીરી કરવાનો લક્ષ્યાંક રાખવામાં આવ્યો છે.